Тоқаев Каха Имнадземен Ауғанстанның жағдайын талқыланды
"Тоқаев Каха Имнадземен Ауғанстанның жағдайын талқыланды" | "https://abai.kz/post/172864"
TITLE: Тоқаев Каха Имнадземен Ауғанстанның жағдайын талқыланды
URL: https://abai.kz/post/172864
META: "Тоқаев Каха Имнадземен Ауғанстанның жағдайын талқыланды" | "https://abai.kz/post/172864"
DATE: 24.08.2023
AUTHOR(s): Abai.kz
TOTAL WORDS: 119
TEXT: Президент Қасым-Жомарт Тоқаев БҰҰ Бас хатшысының арнайы өкілі, Орталық Азия бойынша превентивті дипломатия жөніндегі өңірлік орталықтың басшысы Каха Имнадзені қабылдады. Мемлекет басшысы Каха Имнадзені жоғары лауазымға тағайындалуымен құттықтап, оның Орталық Азия мемлекеттері мен БҰҰ арасындағы ынтымақтастықты дамытуға елеулі үлес қосатынына сенім білдірді. Президент Орталық Азия бойынша превентивті дипломатия жөніндегі өңірлік орталықтың маңыздылығы мен қажеттігін атап өтіп, оның аймақтағы орнықты өсімді қамтамасыз ету, тұрақтылық пен қауіпсіздікті нығайту ісіне одан әрі қолдау көрсетуге дайын екенін жеткізді. Каха Имнадзе орталық қызметіне қолдау көрсеткені үшін Қасым-Жомарт Тоқаевқа алғыс айтып, Қазақстанның өңірдегі бейбітшілікті нығайту және диалогты ілгерілету ісіне қосқан елеулі үлесін атап өтті. Каха Имнадзе өңір елдерінің өзара жемісті ынтымақтастығына жан-жақты ықпал етуге тырысатынын мәлімдеді. Сонымен қатар кездесу барысында Ауғанстандағы қазіргі жағдай талқыланды. Abai.kz
